paragraph_text: thumb|right|250px|Mucije Scevola, kip u Louvreu Gaj Mucije Scevola (latinski: Gaius Mucius Scaevola) bio je mladi rimski plemić i mitska ličnost poznata po svojoj iznimnoj hrabrosti. Kada je etrurski kralj Lars Porsena napao i opsjeo Rim, Gaj Mucije se iskrao iz grada i ušuljao u etrurski logor gdje je pokušao ubiti Porsenu. Pokušaj nije uspio, jer nije prepoznao Porsenu i zato je ubio njegovog pisara. Mucije je nakon toga zarobljen. Tada je Porseni rekao: "''Ja sam Gaj Mucije, građanin Rima. Došao sam kao neprijatelj da ubijem neprijatelja, i spreman sam umrijeti isto kao što sam spreman ubiti. Mi Rimljani smo hrabri i kada nas zadese nevolje, hrabro ih trpimo.''" Također je rekao kako ima još tristo Rimljana spremnih dati svoj život kako bi ubili Porsenu.